Publication: Magyar Közlöny
Issue: MK-1999-93 (Year: 1999, Number: 93)
Era: 1990-2004
Section: 31 A 68. § az 1999. évi LXXV. törvény 40. §-ával megállapított szöveg.
Paragraph Index: 555

(4) A Rendőrség által az együttműködő (66. §) magánszemély részére nyújtott díjazás esetén a személyi jövedelemadó-levonási és -befizetési kötelezettséget az anyagi előnyt nyújtó rendőri szerv teljesíti. A kifizetett összegből 20%-os forrásadót kell levonni és befizetni az adóhatóságnak. E jövedelemnek az összevont adóalapba történő beszámítására, a jövedelem bevallására, a kifizető adatszolgáltatására, az igazolás kiadására a (3) bekezdésben foglalt rendelkezést kell alkalmazni. 68/B. §32 (1) A Rendőrség feladatai teljesítése érdekében — a fedésül szolgáló intézmény típusára vonatkozó jogszabályok előírásai szerint — fedőintézményt hozhat létre, és tarthat fenn. Fedőintézményként költségvetési szerv nem hozható létre.

Source: https://magyarkozlony.hu/hivatalos-lapok/485ae47a0d6a74ae7c0f172be19cb30b59ed28fb/dokumentumok/1045944268cab63f7753b0b5432b841611bdea73/letoltes